Návrh VZN vyvesený na úradnej tabuli v obci Malá Ida dňa   07.09.2007                   
VZN vyvesené na úradnej tabuli v obci Malá Ida                      25.09.2007                  
VZN nadobudlo účinnosť dňa                                                    10.10.2007

Obecné zastupiteľstvo v Malej Ide na základe ustanovenia § 4 ods. 3 písm. i) zákona SNR č. 369/1990 Zb. o obecnom zriadení v znení neskorších predpisov

vydáva pre územie obce Malá Ida toto

VŠEOBECNE  ZÁVAZNÉ  NARIADENIE

č. 2/2007

o určení pravidiel času predaja v obchode a času prevádzky služieb na území obce
Malá Ida

§ 1

Úvodné ustanovenie

1.  Toto všeobecne záväzné nariadenie upravuje v súlade s platnou právnou úpravou pravidlá určovania času predaja v obchode a času prevádzky služieb pre fyzické osoby – podnikateľov  a právnické osoby, ktoré vykonávajú podnikateľskú činnosť na území Malej Idy. 

§ 2

Všeobecné ustanovenia

1. Každý predávajúci (poskytovateľ služieb) je povinný prevádzkareň zvonku viditeľne označiť svojim obchodným menom tak, ako ho má zapísané v Obchodnom registri alebo inom príslušnom  registri.
2.Na vhodnom a trvale viditeľnom mieste prevádzkarne musí byť uvedené:
- obchodné meno a sídlo
- meno a priezvisko osoby zodpovednej za činnosť prevádzkarne
- prevádzková doba určená pre spotrebiteľa 
- kategória, skupina a trieda pohostinských prevádzkarní a ubytovacích zariadení
3. Prevádzkové jednotky vykonávajúce obchodnú činnosť a poskytujúce služby občanom na území obce nesmú byť prevádzkované v čase pred 6.00 hod.
4. Prevádzkové jednotky vykonávajúce obchodnú činnosť a poskytujúce služby občanom na území obce nesmú byť prevádzkované pre verejnosť v čase: 
Pondelok – Štvrtok:       po 02.00 hod. 
Piatok – Sobotu:             po 02.00 hod.
Nedeľu:                           po 02.00 hod.
Prevádzkové jednotky sú povinné dodržiavať po 22. Hod. nočný kľud.
V individuálnych prípadoch na základe žiadosti rozhodne Obecné zastupiteľstvo v Malej Ide osobitným rozhodnutím.
5. Pri prevádzkovaní poštových novinových stánkov sa povoľuje prevádzka od 5.30 hod.

-2-

6. Pri dočasnom uzavretí prevádzkarne je predávajúci povinný na mieste, kde je uvedená prevádzková doba, označiť začiatok a koniec uzavretia, a to najneskôr 24 hodín pred dočasným uzavretím prevádzkarne za predpokladu, že prevádzkareň bude uzatvorená viac ako jeden deň.
7. Pri zrušení prevádzkarne je predávajúci povinný písomne informovať najneskôr 7 dní Obecný úrad o zrušení prevádzkarne. 

§ 3

Spoločné a záverečné ustanovenie

1.Kontrolu dodržiavania tohto VZN vykonáva obec prostredníctvom svojho štatutárneho zástupcu (starostu obce), poverených poslancov zastupiteľstva a pracovníkov obce.
2.V odôvodnených prípadoch (rôzne oslavy a spoločenské akcie) si môže predávajúci alebo poskytovateľ služieb požiadať o individuálnu výnimku tohto VZN. V žiadosti, ktorá musí byť podaná aspoň 7 dní pred dňom, ktorého sa žiadosť týka, musí byť presné označenie žiadateľa, dôvod podania žiadosti a čas, do ktorého žiada predĺžiť prevádzkovú dobu. Žiadosť musí byť označená dátumom podania a podpisom žiadateľa. O žiadosti rozhodne starosta obce, bezodkladne, najneskôr však do troch dní od jej doručenia na obecný úrad. Rozhodnutie o povolení alebo nepovolení výnimky sa oznámi žiadateľovi. 
3. Za porušenie tohto VZN môže uložiť starosta obce pokutu v zmysle § 13 ods. 9 zákona 369/1990 Zb. o obecnom zriadení v znení neskorších predpisov.
4. Na tomto VZN sa uznieslo Obecné zastupiteľstvo v Malej Ide 24.9.2007, uzneením č. 77/2007.
5.Podľa tohto nariadenia sú povinné postupovať všetky subjekty odo dňa jeho účinnosti. 

V Malej Ide, 17.9.2007

                                                                                            Ján Buranovský
                                                                                              starosta obce           

   

Vyvesené: 7.9.2007
Zvesené: 10.10.2007